**บันทึกสัมภาษณ์นักเรียน มัธยมศึกษาต้น**

****

**บทสัมภาษณ์นักเรียน  มัธยมศึกษาตอนต้น**

**เด็กหญิง นริศรา ศิริบูรณ์  (ม.๒)**

**1. ความรู้สึกต่อการเรียนวิชาภาษาอังกฤษ**

            หนูชอบวิชาภาษาอังกฤษค่ะ  เพราะเป็นวิชาที่สนุกมาก  และจะทำให้พูดภาษาอังกฤษเก่งอีกด้วยและจะทำให้ฟังฝรั่งได้รู้เรื่องด้วยค่ะ

**2. ความรู้สึกต่อครูสอนวิชาภาษาอังกฤษ**

            หนูประทับใจ  ครูสอนอังกฤษตอนม.๑ ที่ทำให้หนูชอบภาษาอังกฤษมากเลยค่ะ เพราะช่วงนั้นใกล้สอบ อ่านหนังสือเยอะมาก  และหนูก็หัวไม่ค่อยจะดี อ่านไม่ค่อยรู้เรื่อง มีครูเห็นหนูนั่งอ่านหนังสือคนเดียวหลังห้อง พอรู้จึงมาช่วยแนะสอน  แต่หนูไม่ค่อยมีพื้นฐาน  หนูเลยบอกครูว่า “ทำไมหนูไม่ฉลาดขนาดนี้นะ....”    ครูก็ยิ้มแล้วบอกว่า “ในโลกนี้ไม่มีคนโง่หรอก มีแค่คนที่รู้กับไม่รู้...  ถ้าอยากจะรู้ก็ต้องตั้งใจเรียนสิ   ถ้าไม่เรียนรู้ แล้วจะรู้ได้ยังไง” หนูก็มีกำลังใจขึ้นมาอย่างมาก

**3. คุณลักษณะของครูภาษาอังกฤษที่นักเรียนต้องการ**

            อยากมีครูที่ ดูแล เอาใจใส่  รูปหล่อๆสวยๆ   และหากิจกรรมใหม่ๆ มาทำกิจกรรมในห้องเรียนหรือนอกห้องเรียนบ่อยๆค่ะ

**เด็กชาย วินัย ผูกมิตร (ม.๒)**

**1. ความรู้สึกต่อการเรียนวิชาภาษาอังกฤษ**

            ตัวผมเองไม่ชอบภาษาอังกฤษเอาซะเลย  และไม่เคยคิดจะเลือกเรียนด้านภาษาอังกฤษเลย    เพราะรู้ตัวดีว่าคงจะเรียนไม่เอาไหนแน่  วัดได้จากตอนอยู่ประถม  เกรดภาษาอังกฤษของผมนี่ ครูบอกว่าเขียนง่ายมากเลย ก็จะไม่ให้ง่ายได้อย่างไรเล่า....ก็มันเป็นเส้นตรง เส้นเดียว (เกรด 1) ครูไม่ต้องลากปลายปากกาหลายครั้ง ให้เมื่อยมือ

**2. ความรู้สึกต่อครูสอนวิชาภาษาอังกฤษ**

            ครูบางคนเวลามาสอนพูดก็ไม่รู้เรื่อง ชอบมาอ่านหนังสือให้ฟัง แต่ไม่ได้อ่านธรรมดานะอ่านเร็วมากๆ  อ่านเสร็จก็มาถามว่า เข้าใจไหม   แต่ถ้าตอบครูไม่ได้   ก็โดนตีซะงั้น     ผมรู้สึกว่าผมคงจะไม่มีวันที่จะเก่งภาษาอังกฤษ หรอกครับ

**3. คุณลักษณะของครูภาษาอังกฤษที่นักเรียนต้องการ**

            อยากได้ครูสอนภาษาอังกฤษ  ที่สอนรู้เรื่อง  พูดช้าๆ  ตั้งใจสอน  มีเวลาให้นักเรียนบ้าง  เวลาเราไม่เข้าใจก็เปิดโอกาสให้ถามได้   ไม่ใช่เวลาเราจะถามแล้วมองตาเขม้นเหมือนเราเป็นเด็กปีศาจอย่างงั้น  ถ้าได้ครูแบบนี้ก็น่าเรียนดีขึ้นเยอะเลย